Държавен вестник, бр. 33, 2004 г., стр. 34

С Т Р .  34
Д Ъ Р Ж А В Е Н   В Е С Т Н И К
Б Р О Й  33
Член 14
Заключителни разпоредби
Тази спогодба влиза в сила след изтичането
на тридесет дни от датата на получаване по
дипломатически път на последната от нотите
за изпълнение от договарящите страни на вът-
решнодържавните процедури, необходими за
влизането є сила.
Тази спогодба се сключва за неопределен
срок.
Всяка от договарящите страни може времен-
но да спре, частично или изцяло, действието на
тази спогодба, с изключение на чл. 2, по причи-
ни, свързани със защитата на националната
сигурност, обществения ред или здравето на
населението, чрез писмено уведомяване по дип-
ломатически път на другата договаряща стра-
на. В този случай спирането влиза в сила след
тридесет дни от датата на получаване на уве-
домлението. Договарящите страни взаимно се
уведомяват по дипломатически път за възста-
новяването на действието на спогодбата.
Всяка от договарящите страни може да прек-
рати действието на тази спогодба чрез писмено
уведомяване по дипломатически път до другата
договаряща страна. Действието на тази спогодба
се прекратява след изтичане на шест месеца от
датата на получаване на уведомлението за това.
Изготвена в София на 24 ноември 2003 г. в
два екземпляра, всеки един на български, узбек-
ски и руски език, като всички текстове имат
еднаква сила. В случай на различия при тълкува-
нето, предимство ще има текстът на руски език.
За правителството на
За правителството на
Република България:
Република Узбекистан:
Георги Петканов,
Баходир Матлюбов,
министър на
първи заместник-
вътрешните работи
министър на
вътрешните работи
18141
СПОРАЗУМЕНИЕ
между правителството на Република Бълга-
рия и правителството на Република Узбекис-
тан за сътрудничество в борбата с незаконния
трафик на упойващи и психотропни вещества,
злоупотребата с тях и с незаконния трафик на
прекурсори
(Утвърдено с Решение № 65 от 2 февруари 2004 г.
на Министерския съвет. В сила от 23 февруари
2004 г.)
Правителството на Република България и
правителството на Република Узбекистан, по-
нататък наричани “страни”,
Като изразяват своята загриженост от маща-
бите на наркоманията и тенденциите от ръста
на незаконния трафик на наркотични вещества,
Като съзнават, че незаконният трафик на
упойващи и психотропни вещества и злоупот-
ребата с тях и незаконният трафик на прекурсо-
ри представляват сериозна заплаха за здравето
и благополучието на техните народи и са проб-
лем, който засяга икономическите, социалните
и културните основи на обществото,
Като признават, че борбата с незаконния
трафик на упойващи и психотропни вещества и
прекурсори изисква координация на усилията в
рамките на двустранното и многостранното
сътрудничество,
Решени да си оказват необходимото съдейс-
твие за реализиране на ефективна борба с неза-
конния трафик на упойващи и психотропни ве-
щества и злоупотребата с тях, а също така с
незаконния трафик на прекурсори,
Имайки предвид разпоредбите на Единна-
та конвенция по упойващите вещества от
1961 г., изменена с Протокола от 1972 г., изме-
нящ Единната конвенция по упойващите ве-
щества от 1961 г., Конвенцията за психотроп-
ните вещества от 1971 г., Конвенцията на Ор-
ганизацията на обединените нации за борба
срещу незаконния трафик на упойващи и пси-
хотропни вещества от 1988 г., както и други
съответни резолюции и документи на Органи-
зацията на обединените нации,
Отчитайки разпоредбите на Споразумение-
то между правителството на Република Бълга-
рия и правителството на Република Узбекис-
тан за сътрудничество в борбата с престъпност-
та, подписано на 7 май 1999 г. в Ташкент,
В съответствие със законодателствата на
своите държави,
се договориха за следното:
Член 1
Общи принципи
Страните изпълняват своите права и задъл-
жения по това споразумение в съответствие с
принципите на зачитане на суверенитета, нена-
меса във вътрешните работи и спазване права-
та на човека.
Това споразумение не засяга въпросите, свър-
зани с правната помощ по наказателни дела,
екстрадицията и обратното предаване на неза-
конно пребиваващи лица на териториите на
двете държави.
Член 2
Области на сътрудничество
Страните си сътрудничат в борбата с неза-
конния трафик на упойващи и психотропни
вещества, наричани по-нататък “наркотични
вещества”, злоупотребата с тях, а също така
незаконния трафик на прекурсори в следните
приоритетни области:
1. реализиране на съвместни действия, насо-
чени за пресичането на незаконното производ-
ство и разпространение на наркотични вещест-
ва и прекурсори;
2. разкриване на маршрутите на контрабан-
дния им трафик;